**Сабақтың тақырыбы:** Құстардың алуан түрлілігі

**Мақсаты:** Оқушылардың құстар, олардың тіршілік жағдайлары туралы білімдерін кеңейту, құстардың алуан түрлі болатындығын түсіндіру.
 Түрлі тапсырмаларды орындай отыра сыни тұрғыдан ойланып, жауап беруге, ынтымақтастықта жұмыс жасап бір- біріне қолдау көрсетуге баулу .

**Күтілетін нәтиже:** \* Оқушы- тапсырмаларды орындау барысында көшбасшылық таныта алады.
 \* Оқушы- топтық, жұптық тапсырмаларды орындауда өз ойын жеткізе біледі.
 \* Оқушы-топтық тапсырмаларды орындау кезінде өз үлесін қосады, өзін өзі бағалай алады.

**Сабақтың әдісі:** Топтық жұмыс,сұрақ-жауап, сто, бағалау.

**Ұйымдастыру кезеңі:**
 Топқа бөліну: (үй құстары, жыл құстары, қыстап қалатын құстар)

**Үй тапсырмасын тексеру:** **«Қатесін тап» әдісі**
1. Қасқыр қысқа азық жинайды.
2. Жануарлар табиғаттың өзгерісіне бейімделеді.
3. Қасқыр, түлкі, барыс жемін аулауға түнде шығады.
4. Қоян қыста ұйқыға кетеді.
5. Қанқыз, шегіртке, көбелек- жауларынан өздерінің түстері арқылы қорғанады.
6. Тиін қысқа азық жинайды.
7. Жануарлар өз жауларынан қорғана алмайды.

**Мағынаны тану**
**«Құстар»** әні бейне клип көрсету

**Оқулықпен жұмыс**
 Құстар-екі аяқты, екі қанатты, үсті қауырсынмен жабылған жануарлардың бір түрі. Құстардың тісі жоқ, тұмсығы бар. Құстар - үй құстары, жыл құстары, отырықшы құстар, жыртқыш құстар болып бөлінеді.

**1- мәтін. Жыртқыш құстар**

 Құстардың арасында жыртқыштары бар. Олар - қыран, бүркіт, кезқұйрық, жапалақ, үкі және тағы басқалары. Жыртқыш құстардың қанаты үлкен, көзі қырағы, тұмсығы өткір және тырнағы тұтқыр болады. Олар алуан түрлі жануарларды - тышқан, қоян, құстарды аулайды. Жапалақ пен үкі жемін түнде аулайды.

**2- мәтін. Жыл құстары**

 Біздің елімізде құстардың көпшілігі - жыл құстары. Олар біздің жерімізге ұя салып, балапан шығару үшін көктемде ұшып келеді. Ал күзде қайтадан ұшып кетеді. Жыл құстарына : көкек, тоқылдақ, бозторғай, бұлбұл, шағала, аққу, тырна, ләйлек және тағы басқа құстар жатады. Аққу - сұлу, достыққа адал құс, махаббаттың символы дейді. Қарлығаш - жыл құсы. Қарлығаштар өте ұшқыр. Басқа құстардан айырмашылығы - жемін ұшып жүріп аулайды. Көкек өзі ұя салмайды, өз атын өз шақыратын құс.

**3-мәтін.** **Отырықшы құстар.**

 Сауысқан, қарға, торғай, көкшымшық, көгершін, суықторғай, ешқайда ұшып кетпейді. Олар қыс кезінде адамдардың тұрағына жақын келеді. Өсімдіктердің тұқымын, тамақ қалдықтарын қорек етеді және суыққа төзімді.  Отырықшы құстарға адамдар ұя жасап, жемшашарлар құрады. Қыста тоңып, ашығып қалмауына жағдай жасап, қорғайды.

**Топтық жұмыс**

**1 тапсырма:** Ойын: « Кім құстарды көп біледі?»
**Жыртқыш құстар** **Жыл құстары** **Қыстайтын құстар**  Жапалақ  Бұлбұл  Шымшық   Үкі  Бозторғай  Сауысқан  Бүркіт  Аққу  Қарға   Қыран  Шағала Кептер Кезқұйрық Тырна Суықторғай  Ұзақ  Тоқылдақ
 Көкек Қарлығаш

**2 тапсырма:**  Құстар туралы не білеміз? Ормандағы құстардың дыбыстарын тыңдайық.

 Пайдалы. Дос. Ағаштарға ұя салады. Құрттарды жейді.
 Жыртқыш құстар. Құстар. Су құстары.
 Тірі табиғат. Жыл құстары. Қыстап қалатын құстар.

**Сергіту сәті**

**Жеке жұмыс**

**Жұмбақтар шешу**
1/ Басында тарағы бар, бірақ шашыңды тарай алмайсың. /Әтеш/
2/ Қай кішкене құс жемін ұшып жүріп аулайды? /Қарлығаш/
3/ Қай құс өзінің атын қайталайды? / Көкек/
4/ Құстың негізгі мекені. /Ұя/
5/ Қандай құсты «махаббаттың символы» дейді екен? /Аққу/
6/ Қай құста мүлде ұя болмайды. /Көкек/
7/ Адам қай құсты аң аулауға пайдаланады? /Бүркіт/

**Сабақты қорыту** – Балалар,  табиғатты қорғау адам қолында екен. Табиғат – біздің байлығымыз. Осы табиғаттың көркі, сәні, әні болған құстарды қорғайық. Ал құстар өсімдік қорғаушысы. Сол құстарға қамқор бола білейік. Бүгінгі сабақты бекіту мақсатында мына сөзжұмбақты шешсеңдер.

**Үйге тапсырма**
Оқулықтың 87-88 беттерін түсініп оқу, дәптердегі тапсырманы орындау

**Бағалау** Әр топ өз сандықшасындағы жұлдызшаларды санай қойыңдар. Жарайсыңдар.